
ПРОГРАМА ЗА РАЗВИТИЕ НА СЕЛСКИТЕ РАЙОНИ

„Европейският земеделски фонд за развитие на селските райони – Европа инвестира в селските райони”, МИГ Сливница – Драгоман


ОБЯВА ЗА ПРИЕМ НА ПРОЕКТНИ ПРЕДЛОЖЕНИЯ ПО МЯРКА 7.5 „ИНВЕСТИЦИИ ЗА ПУБЛИЧНО ПОЛЗВАНЕ В ИНФРАСТРУКТУРА ЗА ОТДИХ, ТУРИСТИЧЕСКА ИНФРАСТРУКТУРА“ ОТ
СТРАТЕГИЯ ЗА ВОМР  НА МИГ СЛИВНИЦА-ДРАГОМАН 

 ПРОЦЕДУРА BG06RDNP0001-19.431
Сдружение МИГ Сливница – Драгоман обявява прием на проектни предложения по мярка 7.5 „Инвестиции за публично ползване в инфраструктура за отдих, туристическа инфраструктура” от Стратегия за ВОМР на МИГ Сливница – Драгоман по Подмярка 19.2 „Прилагане на операции в рамките на стратегии за Водено от общностите местно развитие /ВОМР/” от Програма за развитие на селските райони 2014-2020г., по процедура BG06RDNP0001-19.431.
Допустими кандидати:

1. Общини Сливница и Драгоман;

2. Юридически лица с нестопанска цел със седалище и адрес на управление на територията на МИГ и осъществяващи дейностите по проекта на територията на действие на МИГ;

3. Местна инициативна група Сливница – Драгоман, ако:

- проектът, за който кандидатства за финансиране, е в обществена полза;

- никой от членовете на колективния управителен орган, както и свързано с него лице по смисъла на § 1 от допълнителните разпоредби на Търговския закон, не е изпълнител или подизпълнител на дейностите на проекта;

- не е постъпило друго предложение за финансиране по мярката по провежданата процедура.

Максималният размер на финансовата помощ за МИГ за мерки, финансирани от ЕЗФРСР, е в размер до 10 на сто от бюджета за проекти в стратегията за ВОМР от ЕЗФРСР.

Допустими дейности:
Предоставя се безвъзмездна финансова помощ за следните допустими за подпомагане дейности по подмярката: 

1. Изграждане, реконструкция, ремонт, закупуване на оборудване и/или обзавеждане на туристически информационни центрове;
2. Изграждане, реконструкция, ремонт, закупуване на оборудване и/или обзавеждане на посетителските центрове  за представяне и експониране на местното природно и културно наследство;
3. Изграждане, реконструкция, ремонт, закупуване на оборудване и/или обзавеждане на центровете за изкуство и занаяти с туристическа цел;
4. Изграждане, реконструкция, ремонт, закупуване на съоръжения за туристически атракции, които са свързани с местното природно, културно и/или историческо наследство и предоставящи услуги с познавателна или образователна цел;

5. Изграждане, реконструкция, ремонт и закупуване на съоръжения за туристическа инфраструктура (информационни табели и пътепоказатели за туристическите места и маршрути, съоръжения за безопасност, велоалеи и туристически пътеки).
Допустими разходи :

Допустимите разходи се свеждат до:
1. Изграждане, включително отпускането на лизинг, или подобренията на недвижимо имущество;
2. Закупуването или вземането на лизинг на нови машини и оборудване, обзавеждане до пазарната цена на актива;

3. Общи разходи, свързани с изброените по-горе, например хонорари на архитекти, инженери и консултанти, хонорари, свързани с консултации относно екологичната и икономическата устойчивост;

4. Нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки.
Разходите по т.3 не трябва да надхвърлят 12% от сумата на разходите по т. 1, 2 и 4, от които съгласно Указания за прием на проекти подавани по стратегиите за ВОМР (утвърдени със Заповед №РД 09-828/04.09.2018г., на Министъра на земеделието, храните и горите), от общите разходи по т.3, разходите, свързани с консултации (разработване на анализ „разходи-ползи“, включващ предпроектни изследвания и маркетингови стратегии, извършване на предпроектни проучвания и окомплектоване на пакета документи, и консултантските услуги, свързани с изпълнението, и отчитане на дейностите по проекта до изплащане на помощта) не следва да надхвърлят 5 на сто от допустимите разходи.

   Период за прием и място за подаване на проектните предложения:


· За настоящия прием на проектни предложения по мярка 7.5 началната дата за прием е 16.12.2020 г. и крайна дата  29.01.2021 г.  – 17.00 ч. 
Бюджет на приема:

· Общият размер на безвъзмездната финансова помощ по процедурата е: 
162 376.32 лв.
·      Минимален и максимален размер на финансова помощ, предоставяна за проект:

· Минимален размер на безвъзмездната финансова помощ за конкретен проект е   10 000.00 лв.

· Максимален размер на безвъзмездната финансова помощ за конкретен проект  е 162 376.32 лв.

   Критерии за избор на проектни предложения и тяхната тежест:

1. Проектът е за изграждане, реконструкция, ремонт, закупуване на оборудване и/или обзавеждане на туристически информационни центрове – 10 т.; 

2. Проектът е за изграждане, реконструкция, ремонт, закупуване на оборудване и/или обзавеждане на посетителските центрове за представяне и експониране на местното природно и културно наследство  – 10 т.

3. Проектът е за изграждане, реконструкция, ремонт, закупуване на оборудване и/или обзавеждане на центровете за изкуство и занаяти с туристическа цел – 10 т.

4. Проектът е за изграждане, реконструкция, ремонт, закупуване на съоръжения за туристически атракции, които са свързани с местното природно, културно и/или историческо наследство и предоставящи услуги с познавателна или образователна цел – 10 т.

5. Проектът е за изграждане, реконструкция, ремонт и  закупуване на съоръжения за туристическа инфраструктура (информационни табели и пътепоказатели  за туристическите места и маршрути, съоръжения за безопасност, велоалеи и туристически пътеки) – 10 т.

6. Ползите от проекта обхващат населението на:

- едно населено място – 10 т.

- повече от едно населено място – 20 т.

7. Ползите от проекта обхващат населението:

- до 1000 жители – 10 т.;

- над 1000 жители – 15 т.

8. Инвестицията по проекта води до осигуряване на устойчива заетост за периода до края на мониторинга на проекта:

- от 1 до 3 работни места – 10 т.;

- над 3 работни места – 15 т.
Минимален праг за преминаване на проектни предложения по  мярка 7.5 „Инвестиции за публично ползване в инфраструктура за отдих, туристическа инфраструктура“ е 20 точки.
Лица за контакт и място за достъп до подробна информация: 

Анета Драганова – Иванова – Експерт СВОМР – 0877 994 580;
Информация и консултации по процедурата може да получите всеки работен ден от 9.00 до 17.00 часа в  офиса на МИГ Сливница – Драгоман  на адрес гр. Сливница, пл.“Съединение“ №1.

Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. 
Допълнителни въпроси могат да се задават само по електронната поща, leader@mig-sd.org., като ясно се посочва наименованието на процедурата за подбор на проекти.
Пакетът документи за кандидатстване е публикуван на интернет страницата на МИГ Сливница – Драгоман www.mig-sd.org 
Начин на подаване на проектни предложения: 
· Подаването на проектни предложения по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на придружителните документи чрез Информационна система за управление и наблюдение на Структурните инструменти на ЕС в България (ИСУН 2020) единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: https://eumis2020.government.bg.
Сдружение „Местна инициативна група Сливница - Драгоман”, Споразумение № РД 50-145/21.10.2016г.,

2200 гр.Сливница, пл. „Съединение” № 1, ет.1,  тел: 0887431215 ,

E-mail: leader@mig-SD.org, web: www.mig-SD.org

